钦定古今图书集成/明伦汇编/闺媛典/第014卷 > 《采菱图》杜琼
## 钦定古今图书集成/明伦汇编/闺媛典/第014卷 > 《采菱图》杜琼

“苕溪秋高水初落，菱花已老菱生角。”红裙绿髻谁家
女，小艇如梭不停泊。三三两两共采菱，纤纤十指寒
如冰。不怕指寒并刺损，只恐归家无斗升。湖州人家
风俗美，男解耕田女丝枲。采莲即是采桑人，又与家
中助生理。落日青山敛暮烟，湖波十里镜中天。清歌
一曲循归路，不似邪溪唱《采莲》。

寐，起望明月临清池。清池隐映高台侧，月明正照交
河北。锦帐连营梦不同，同心百结空相忆。相忆相思
春复秋，月明应在望乡楼。妾心便是交河水，日夜随
君向北流。